Agaten muotokuva Birabanista, L. E. Threlkeldin teoksesta *A Key to the Structure of the Aboriginal Language*, 1850.Agaten muotokuva Kalapuya-miehestä, tehty Oregonissa Yhdysvaltojen Tyynenmeren tutkimusmalla.
**Alfred Thomas Agate** (14. helmikuuta 1812 t. 1817 Sparta, New York, Yhdysvallat – 5. tammikuuta 1846 Washington, DC, Yhdysvallat) oli merkittävä yhdysvaltalainen taidemaalari ja kuvittaja.

Agate asui New Yorkissa vuosina 1831–1838. Hän opiskeli muotokuvia ja historiallisia maalauksia maalanneen veljensä Frederick Styles Agaten oppilaana. Myöhemmin hän opiskeli Thomas Seir Cummingsin oppilaana. 1830-luvun lopulla Agate piti näyttelyn töistään National Academy of Designissa New Yorkissa ja vakiinnutti asemansa taitavana öljymaalarina. Hänet valittiin National Academy of Designin kunniajäseneksi vuonna 1840.

Agate piirsi maisemia, muotokuvia ja tieteellisiä kuvituksia. Maisemia tehdessään hän käytti camera lucidaa, joka on laite, jolla heijastetaan kohde paperille. Hän piirsi sen avulla kohteen ääriviivat ja täydensi sen jälkeen kuvaa omalla tarkalla tyylillään.

Tutkimusmatka
-------------

"Andit lähellä Alparmarcaa Perussa: Luonnosteltu 16  000 jalan korkeudessa". Alfred Agaten kuvitusta Yhdysvaltojen Tyynenmeren tutkimusmatkan Etelä-Amerikan osuudesta, korjailtu digitaalisesti.
Mies Nukufetau-atollilta Ellicesaarilta (nyk. Tuvalu) 1841.
Agate teki paljon teoksia palvellessaan Charles Wilkesin johtamalla Yhdysvaltojen Tyynenmeren tutkimusmatkalla 1838–1842. Hän kuvasi taitavasti kasveja ja oli nimitettynä matkan muotokuva- ja kasvimaalariksi.

Tutkimusmatka kulki vuonna 1841 Ellicesaarten kautta, ja matkalla käytiin Funafutissa, Nukufetaussa ja Vaitupussa. Ellicesaarilla (Tuvalussa) Agate piirsi Nukufetaun saaren asukkaiden asuja ja tatuointikuvioita. Hän viipyi muutaman kuukauden Australiassa Sydneyssä kesällä 1839–1840 piirtämässä maisemakuvia muiden matkatessa Antarktikselle.

Agate teki ensimmäisen tunnetun kuvan Shastavuoresta. Hän teki yli puolet (173 kokonaismäärästä 342) piirroksista ja maalauksista, jotka julkaistiin kivipiirroksina tutkimusmatkan raportin viidessä osassa. Hän piirsi Oregonin territoriosta kuvia, joihin kuuluvat *chinookien asumus*, *Intiaanin hauta*, *Intiaanien kehto*, ja Columbiajoen suulle haaksirikkoutuneen tutkimusretken *Peacock*-purjelaivan.

Tutkimusmatkan jälkeen
----------------------

Agate asui Washingtonissa vuodesta 1842 alkaen, mutta hänen terveytensä horjui matkan jälkeen ja hän kuoli neljän vuoden kuluttua tuberkuloosiin.

Agaten kuoltua 1846 piirrokset siirtyivät hänen leskelleen Elizabeth Hill Kennedy Agatelle, joka avioitui tohtori William J. C. Du Hamelin kanssa. Hänen tästä avioliitosta syntynyt tyttärensä Elizabeth A. Du Hamel myi ne 1926 Naval Historical Foundation -säätiölle. Säätiö lahjoitti ne vuonna 1998 Navy Art Collectioniin.

Kunnianosoituksia
-----------------

Alfred Thomas Agaten tekemä muotokuva Gilbertsaarten (silloin Kingsmillsaaret) asukkaasta (1841).
Luutnantti Charles Wilkes nimesi 1841 Agaten kunniaksi Agatensalmen Bainbridgesaaren lähellä Washingtonin osavaltiossa. Fidžillä on hänen mukaansa nimetty Agatensaari. Kasvitieteilijä Asa Gray käytti Agaten piirroksia ja matkan näytteitä kasvitieteellisissä raporteissa ja antoi eräälle orvokille hänen mukaansa nimen *Agatea violaris*.

Lähteet
-------

1. 1 2 3 4 5 6  Hawaiian Art Galleries (Arkistoitu – Internet Archive)
2. 1 2  Alfred T. Agate. Smithsonian American Art Museum
3. ↑  American Drawings and Watercolors in the Metropolitan Museum of Art, Nide 1 (Google-kirjat)
4. ↑  Charles Wilkes. History.navy.mil
5. ↑  Tyler, David B. – 1968 *The Wilkes Expedition. The First United States Exploring Expedition* (1838–1842). Philadelphia: American Philosophical Society
6. ↑  Smithsonian-instituutti on digitoinut tutkimusmatkan laajan selostuksen. Ellicesaarten (Tuvalu) kuvaus on osan 5 luvussa 2, s. 35–75, Ellice's and Kingsmill's Group
7. 1 2  Alfred Agate, National Library of Australia. Viitattu 6.12.2018
8. ↑  Darla Greb Mazariegos: Mount Shasta, s. 17 (Googlen teoshaku)
9. ↑  Orecon History Project
10. 1 2  Afred Agate Colelction, History.navy.mil
11. ↑  Exploration & Discovery: 1770–1840. (Arkistoitu – Internet Archive) University of Washington

Aiheesta muualla
----------------

* Kuvia tai muita tiedostoja aiheesta **Alfred Thomas Agate** Wikimedia Commonsissa

* Alfred Thomas Agate at American Art Gallery
* Exhibit: The Alfred Agate Collection: The United States Exploring Expedition, 1838–1842 from the Navy Art Gallery

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat
* Australia

 |
|  |
| Taiteenala | 
* Australian Artists
* Scientific illustrators
* New Zealand Artists
* RKD Artists
* ULAN

 |
|  |
| Henkilöt | 
* Trove

 |
|  |
| Muut | 
* Europeana
* SNAC

 |

 |